Nisimgħu ħafna, u ħafna wkoll, ħwejjeġ bla sens dwar is-separazzjoni bejn il-Knisja u l-Istat. Dawn huma ideat, konklużjonijiet li wasal għalihom dan il-professur tal-liġi, li għalija jiftħu l-bieb għal iktar riflessjonijiet tul din il-ġimgħa li għandha importanza partikolari oħra. Għax tul din il-ġimgħa nfakkru t-tlieta u sittin anniversarju mill-mewt tal-mibki Alcide de Gasperi, li miet fid-19 ta' Awissu 1954. Bniedem li anke jekk ma tħaddanx l-ideali politiċi tiegħu, dawk demokratiċi-Kristjani, trid tirrikonoxxi li kellu ħajja mimlija. Ma kinetx waħda faċli, imma waħda li sarrfet f'diversi diffikultajiet, frott il-fatt li bħala Nisrani qiegħed lilu nnifsu għas-servizz tal-proxxmu. Imwieled fl-1881 taħt dak li kien għadu l-Imperu Awstro-Ungariku; ġej minn familja umili li frott is-sagrifiċċji li għamlu studja l-Università u ggradwa fil-Letteratura u l-Filosofija. Fl-1911 sab ruħu membru parlamentari f'dak Awstrijaku taħt l-Unione Politica Popolare del Trentino. Minn hemm, wara l-Ewwel Gwerra Dinjija fl-1919 ingħaqad ma' Don Luigi Sturzo għat-twaqqif tal-Partit Popolari Taljan. U fl-ewwel elezzjonijiet sar deputat tal-Parlament Taljan mill-1921 sal-1926. Taħt il-faxxiżmu bata iktar. Ġie arrestat f'Marzu tal-1927 għall-attivitajiet u ideat politiċi tiegħu. Ġie ikkundannat piena ta' erba' snin ħabs, li minnhom għamel tmintax-il xahar, wara li saħħtu tant marret lura li l-Vatikan qabeż għalih. Kif inħeles, għamel żmien tajjeb bla xogħol sakemm iddaħħal impjegat fil-Librerija Vatikana, fejn dam hemm għal erbatax-il sena. Kif bdiet tiġi liberata l-Italja daħal lura fil-politika attiva. Ġie elett Prim Ministru bejn l-1945 sal-1953, fejn assigura tibdil kbir. Taħt ħidmietu l-pajjiż ma baqax monarkiku iżda sar repubblikan. Ġie ffirmat it-trattat ta' paċi għal tmiem il-gwerra u daħal parti min-NATO. Fuq kollox, ħa ħsieb li jinbeda programm ta' riforma soċjali u ekonomika, li minnha assigura li l-faqar jonqos u l-pajjiż jaqbad programm li bih l-industrija tikber. Il-leġislazzjoni li huwa mexxa, b'mod speċjali dik soċjali kienet, fil-progress tagħha, pedament essenzjali sabiex il-pajjiż jaqbad it-triq tad-demokrazija u jirkupra minn dak li għadda minnu matul it-Tieni Gwerra Dinjija. Kien bniedem tal-Istat però kien, fuq kollox provvidenzjali li minkejja d-diffikultajiet u l-kumplikazzjonijiet kollha li sab, mexxa lejn stabilità, progress u ġustizzja soċjali. Illum għandna diversi diskorsi tiegħu u kitbiet dwaru, li lkoll jagħtu dawl dwar l-abbiltajiet ta' bniedem li ħares li fil-ħidma politika tiegħu jieħu ispirazzjoni u direzzjoni Kristjana. Kien ċar ħafna f'moħħu: dan fejn jibda u fejn jispiċċa. Laqtitni mill-ġdid kitbet Giulio Andreotti, li kien viċin ħafna tiegħu f'numru ta' mumenti. Andreotti, minn dawk il-lezzjonijiet ikompli jispjega x'fisser dan għalih. Ideat ċari li jibqgħu rilevanti. Impostazzjoni importanti llum li nerġgħu nsibu min jipprova jħawwad l-ideat u jirrelega lill-politiku Nisrani bħala dak li mhuwiex kapaċi jagħmel il-politika t-tajba. Li suppost li ma jaħsibx għal rasu għax huwa l-id tal-Knisja Kattolika. Fuq dan diversi huma l-kitbiet li jispjegaw li l-partit demokratiku Nisrani mhuwiex konfessjonali u anqas sempliċement il-partit tal-Kattoliċi biss. De Gasperi kien, kif qed naraw ċar ħafna u fl-istess ħin kapaċi jħares sew fit-tul. Kien dan għax rigoruż u iebes miegħu nnifsu. Eżempju għall-oħrajn, u kapaċi jipperswadi mhux b'diskors demagoġiku, imma bl-użu tar-raġuni. Proprju għalhekk li ħalla warajh wirt kbir. Proprju għalhekk li llum hemm proċess ta' beatifikazzjoni li nbeda. Wieħed imwieled minn dak in-Nisrani li, għax motivat u mnebbaħ minn dan, ta lilu nnifsu sabiex jikbru l-oħrajn. Għax in-Nisrani għandu postu fil-politika u kapaċi jserviha mingħajr ma jitlef ruħu. , pġ , pġ 13 , pġ 266 , pġ 18
Nisrani fil-Politika.